Ang mando ni Hesus nagmugna sa padayon nga kalihokan sa misyon sa miaging 2000 ka tuig. Ang iyang mga mensahero unang nagsangyaw sa Mediteranyo ug Persia. Dayon ang kaluwasan mibalhin ngadto sa Europe ug Central Asia, bisan ngadto sa China. Sa pagkaplag sa Amerika ug sa agianan sa dagat paingon sa India ang nabanhaw nga Ginoo mibukas sa tanang nasud sa yuta alang sa Iyang mga saksi. Karon ang mga anak ni Abraham, ang mga Judio ug mga Muslim, nag-atubang sa hukom alang o batok kang Hesus. Bisan ang mga komunistang estado, sama sa nabungkag nga USSR ug China, ginasulod sa ebanghelyo. Hinuon kinahanglan atong ilhon nga hangtud karon usa na lamang sa ikatulo sa katawhan ang gitawag nga Kristiyano. Ang kadaghanan sa atong populasyon sa kalibutan wala makaila sa ilang Manluluwas. Adunay daghan pa nga angay buhaton! Dili kami makalingkod ug makapahulay. Ang matag usa nga tinun-an ni Kristo gitawag sa pagtampo sa iyang bahin alang sa mga misyon sa kalibutan!